google/wiki40b huggingface dataset:
Hartti Kristola

Ishockey-ildsjel i Stavanger

Kristola er kjent i for sitt engasjement for ishockeymiljøet i Stavanger, og på slutten av 1990-tallet skaffet han etter ønske fra sine finske arbeidere skaffet han ishockeyutstyr til firmaet. Flere av spillerne ønsket å drive med sporten på profesjonelt nivå og dette var begynnelsen på det som skulle bli Stavanger Oilers. Ishockey ble en populær hobby på kveldene blant flere arbeiderne og snart deltok flere titalls personer i kvelds treningene. Blant dem var det også enkelte som hadde spilt ishockey på toppnivå tidligere, og man bestemte seg for å delta i ishockey-seriesystemet. 
Viking Ishockeyklubb hadde gått konkurs i 1996 og den nye klubben Viking Hockey var også i økonomiske problemer, dermed var det et vakuum i ishockymiljøet i Stavanger. Høsten 2001 spilte klubben sin første offisielle kamp og var styrket med spillere med erfaring fra finsk ishockey og noen tidligere norske landslagsspillere. Klubben spilte mot lokale amatørspillere og startet på det laveste nivået. Mot underlegne motstandere klarte Oilers seg godt, og gikk uslått gjennom 2001-2002 sesongen hvor de skåret 304 mål. Den finske angrepspilleren Jari Kesti skåret eller hadde målgivende på 226 av dem. Oilers klarte seg gjennom andre og første divisjon nesten uten tap og kom med i eliteserien sesongen 2003-2004. Under sin første sesong i den øverste ligaen var laget årets store overraskelse og endte på bronseplass. 
Ifølge Kristola hadde ingen hatt en slik suksess som mål. Stavanger Oilers suksess har skapt ishockeyfeber i byen, og publikumstilstrømningen var over alle forventninger våren 2004 og under kvalifiseringskampene var det ikke plass til alle som ønsket å inn i Siddishallen. Da Kristola startet Stavanger Oilers i 2001 ble klubben utelukkende drevet av penger fra hans lomme. Kristola eide og stod for finansieringen av klubben frem til han trakk seg i 2004.
Highway to Hell

Bakgrunn

Highway to Hell er det siste AC/DC-albumet som ble spilt inn med vokalist Bon Scott før hans død i februar 1980. De siste ordene som ble sagt av Scott på albumet er Shazbot, na-nu na-nu. Frasen ble brukt i den populære amerikanske sitcom-serien Mork and Mindy av hovedfiguren Mork (et utenomjordisk vesen spilt av Robin Williams).
Highway to Hell var det første AC/DC-albumet som ikke var produsert av Harry Vanda og George Young. Før-produksjon av albumet begynte i januar 1979 med demoer spilt inn i Albert Studios i Sydney, Australia, hvor de jobbet med produsenten Eddie Kramer. Kramer fikk sparken før noen av sangene ble ferdige, og Robert John «Mutt» Lange ble hentet for å erstatte han. Endringen viste seg å være fordelaktig, og Lange produserte senere bandets bestselgere Back in Black og For Those About to Rock. Albumet ble spilt inn i februar 1979 i Criteria Studios i Miami, Florida, og i mars–april i Roundhouse Studios i London, England.
I Australia ble Highway to Hell utgitt med et delvis annerledes albumcover med flammer og en tegning av en bassgitar-hals lagt over det samme gruppefotografiet som ble brukt på det internasjonale coveret. Den østtyske utgivelsen har et annerledes og mer enkelt design på forsiden og baksiden, tydeligvis fordi autoritetene ikke var fornøyd med innpakningen som ble utgitt i andre land.

Ufrivillig innblandet i mordsak

I juni 1985 startet rettssaken mot Richard Ramírez, som var ansvarlig for flere brutale drap i Los Angeles. Han fikk kallenavnet «Night Stalker». Ramírez var fan av AC/DC og særlig sangen «Night Prowler». Politiet fastslo også at Ramirez hadde på seg en AC/DC-skjorte og la igjen en AC/DC-hatt på et av åstedene. Under rettssaken mumlet ofte Ramírez «Hail Satan» og viste et pentagram risset inn i håndflaten sin. Dette ga AC/DC ekstremt dårlig publisitet, og deres konserter og album ble møtt med protester fra foreldre i Los Angeles-området. På VH1s Behind the Music om AC/DC hevdet bandet at sangen hadde fått en mordersk forbindelse på grunn av Ramírez, men at den egentlig handler om en gutt som sniker seg inn i kjærestens soverom om natten.
Gmail Notifier

Gmail Notifier (eller Gmail Beskjedgiver) er et program utviklet av Google, til deres e-posttjeneste Gmail. Denne gir deg beskjed hver gang du får en ny e-post tilsendt din Gmail-konto, ved hjelp av en lyd og en popup-beskjed som den på bildet. Man kan klikke på popupen, og gå direkte til e-posten med den nettleseren man velger i innstillingene. Gmail Notifier kan også gjøre det sånn at når man klikker på mailto:-lenker (de lenkene som vanligvis i IE åpnes i Outlook Express) åpnes det et Gmail skriv-ny-beskjed vindu i stedet. Dette er valgfritt. Gmail Notifier var først bare tilgjengelig for Windows, men 6. september 2005 ble Gmail Notifier også tilgjengelig for Mac OS X. Foreløpig finnes det ikke en versjon for Linux, men det er mulig å emulere den til å virke på Linux med hjelp av Wine.
Økonomisk union

En økonomisk union er en form for internasjonal økonomisk integrasjon. Det er en mer omfattende form for økonomisk integrasjon enn et frihandelsområde, en tollunion og et fellesmarked og dermed den høyeste av de fire vanlige typene for økonomisk integrasjon. I tillegg til indre frihandel (frihandelsområde), felles handelshindringer overfor ikke-medlemmer (tollunion) og fri flyt av produksjonsfaktorene arbeidskraft og kapital (fellesmarked) innebærer en økonomisk union at medlemslandene har harmonisert bredere økonomiske politikkområder og overlatt kontrollen over dette til et overnasjonalt organ. Landenes nasjonale valutaer er også byttet ut med en felles valuta.

EU som økonomisk union

Verdens eneste økonomiske union er Den europeiske union (EU). EUs valutasamarbeid har røtter tilbake til 1969 og Det europeiske monetære system ble etablert i 1979. Men det var først i 1991, med Maastricht-traktaten, at valutasamarbeidet tok et virkelig stort steg framover da Det europeiske råd vedtok å etablere en økonomisk og monetær union innen 1999. I dag er 12 av EUs 25 medlemsland medlemmer i Den europeiske monetære union (EMU), som blant annet innebærer at de har den felles valutaen euro og at de har overlatt sine pengepolitiske virkemidler til Den europeiske sentralbanken (ECB).
Eupromus

Utseende

Middelsstore, rødlige trebukker, hannen har svært lange antenner. På farge er de rødoransje til skarpt røde. Pronotum har en kraftig pigg på hver side. Dekkvingene er parallellsidige med rettvinklede "skuldre".

Levevis

Disse billene har larver som lever i død ved av løvtrær, ofte like under barken. Noen av artene er regnet som skadedyr i skogbruket, særlig fordi de kan spre parasittiske nematoder.

Utbredelse

Gruppen er utbredt i Sørøst-Asia.
Plutokrati

Historie og bruk

Begrepets første kjente bruk var i 1652. Oppigjennom historien har politiske tenkere som Winston Churchill, 1800-tallets sosiolog og historiker Alexis de Tocqueville, 1900-tallets monarkist Juan Donoso Cortés, og dagens Noam Chomsky fordømt plutokrater for å overse deres samfunnsansvar, for å bruke deres makt til å tjene egne hensikter, og dermed øke fattigdom og gi næring til klassekonflikt, samt korrumpere samfunn med grådighet og hedonisme.

Eksempler

Eksempler på plutokratier er Romerriket, visse bystater i antikkens Hellas, Kartagos styreform, de italienske bystatene/handelsrepublikkene Venezia, Firenze, Genova, og Keiserriket Japan (zaibatsu). Ifølge Noam Chomsky og Jimmy Carter minner dagens USA om et plutokrati, men med demokratisk utforming. 
Et moderne og formelt eksempel på noe kritikere beskriver som plutokrati er London by. Byen (ikke hele dagens London, men området som dekker gamlebyen, omtrent 2,5 kvadratkilometer, og som nå hovedsakelig utgjør finansdistriktet) har et unikt valgsystem for dens lokale administrasjon. Mer enn to tredjedeler av velgerne er ikke innbyggere, men heller representanter fra forretninger og andre organisasjoner som tar opp plass i byen, med stemmer distribuert etter antall ansatte. Hovedberettigelsen for dette systemet er at de fleste tjenestene gitt av the City of London Corporation blir brukt av forretninger i byen. Omtrent 450 000 ikke-innbyggere utgjør byens befolkning om dagen, noe som er tallmessig langt mer enn byens 7000 innbyggere.

Bruk innen propaganda

I Fascist-Italias, Nazi-Tyskland og Kominterns politiske sjargong og propaganda ble vestlige demokratiske stater referert til som plutokratier, med det følge at en liten gruppe av de ekstremt velstående kontrollerte statene og holdt dem for løsepenger. Plutokrati erstattet demokrati og kapitalisme som det fremste fascistiske begrep brukt om USA og Storbritannia under andre verdenskrig. For nasjonalsosialistene var ofte begrepet et kodeord for «jødene».
Furnas County

Historie

Furnas County ble dannet i 1873 og har fått sitt navn etter Robert W. Furnas, den andre guvernøren av Nebraska.
Sakiko Ikeda

Landslaget

Sakiko Ikeda spilte 8 landskamper for Japans kvinnelandslag. Hun ble tatt ut i Japans tropp til Asiamesterskapet 2018.
Neftekhimik Nizjnekamsk

Neftekhimik Nizjnekamsk (russisk: Нефтехимик Нижнекамск), grunnlagt 23. oktober 1968, er en profesjonell russisk ishockeyklubb som spiller i Kontinental Hockey League.
Lagets hjemby er Nizjnekamsk i republikken Tatarstan. Tidligere spiller og gulltrener i den norske GET-ligaklubben Storhamar Dragons Aleksandr Smirnov var trener i Neftekhimik i 2011.
Háttalykill

Loptr Guttormsson

Det eksisterer også et senere dikt (fra første haldel av 1400-tallet) med navnet Háttalykill. Dette er skrevet av høvdingen og ridderen Loptr Guttormsson og er et elskovsdikt til hans elskede Kristin.
Amphiceratodon

Utseende

Middelsstore (7-11 millimeter), sylindriske, brune eller svarte, blanke skarabider. Kroppen er avlang og sylindrisk, spredt og grovt punktert. Hannen har to korte horn på hodet. Antennene er korte, med en spredt, tre-leddet klubbe ytterst. Pornotum er minst så langt som bredt, tvert avkuttet foran og avrundet på sidene og bak. Dekkvingene har tydelige punktstriper. Beina er nokså korte, leggene med fine pigger på yttersiden.

Levevis

Disse billene graver i sandig jord nær vann.

Utbredelse

Slekten forekommer i det sørlige Afrika.
Progressive Architecture Award

Progressive Architecture Award deles årlig ut til banebrytende og dristig arkitektur og søker å støtte utvikling innen arkitekturen. Redaktørene av bladet Progressive Architecture organiserte utdelingen første gang i 1954.
Den amerikanske arkitekten Steven Holl vant i 1997 prisen for sitt utkast til Hamsunsenteret på Hamarøy i Nordland.
Temet Nosce

Temet Nosce er et norsk rockeband som ble startet i 2009. Originalbesetningen bestod av Roy Kling på gitar, Christian Welde på keyboard, Leif Helge Olsen på trommer, Terje Fjell bass og Vidar Stueland på vokal. Siden starten har det vært noen utskiftninger og bandet gjorde i 2015 et samarbeid med den svenske vokalisten Andi Kravljaca. Originalbesetningen i 2015 var Roy Kling, Christian Welde og Leif Helge Olsen.
Temet Nosce gav ut sitt første studioalbum i 2010 og har bak seg et fullt album, Know Thyself (2010) en EP, Love (2011) og 2 singler, Create your own life (2012) Rock the World (2013. Bandet har fått redaksjonell omtale i NRK 21 nyhetene, radiospilling på NRK P1 og 2 nummer 1-plasseringer på Radio 102 sin offisielle Topp 40 liste. Internasjonalt har bandet gjort seg bemerket med 2 musikkvideopriser i USA, Sene Music, Film and Art Festival, Rhode Island, USA og mediedekning i India. Temet Nosce var det første bandet som produserte en musikkvideo på nasjonalskatten Prekestolen.
USA-mesterskapet i motbakkeløp 2014

USA-mesterskapet i motbakkeløp 2014 (USATF Mountain Championship) ble arrangert 6. juli 2014, opp Loon Mountain i Lincoln i New Hampshire.
Yushan (Shangrao)

Yushan (kinesisk: 玉山县; pinyin: Yùshān Xiàn) er et fylke i provinsen Jiangxi i Folkerepublikken Kina. Det ligger i byprefekturet Shangrao.
Befolkningen var på 528 127 innbyggere i 1999.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Total (oljeselskap)

Historikk

Etter første verdenskrig ville den franske statsministeren Raymond Poincaré opprette et eget fransk oljeselskap, i stedet for å samarbeide med Shell. Ernest Mercier, som hadde studert elektrisk industri ved École Polytechnique i Paris, samlet støtte fra 90 banker og selskaper til å starte Compagnie française des pétroles (CFP) i mars 1924. 
i 1985 skiftet selskapet navn til Total CFP. I 1999 ble selskapet slått sammen med belgiske Petrofina. Total opererer i 130 land og har 96 000 ansatte.
Pseudocentruropsis

Levevis

Larvene lever inne i død ved.

Utbredelse

Arten lever på Sri Lanka.
Laksevåg videregående skole

Historie

Laksevåg yrkesskole ble opprettet av kommunen i 1946 for å skaffe kvalifisert arbeidskraft til gjenreisningsarbeidet etter bombingen under krigen, og begynte med kurser for bygningstømrere, elektrikere, malere og murere. Høsten 1947 fikk skolen også husstell, og i 1948 ble det etablert en linje for mekanikere. Skolen holdt først til i brakker på Melkeplassen, og fikk sin nåværende skolebygning i Gravdal i 1976, tegnet av arkitekt Kjartan Seim.
Laksevåg gymnas ble etablert på Holen skole i 1954 som Laksevåg kommunale realskole. Skolen fikk gymnasklasser i 1964, og flyttet til sin nåværende skolebygning i Gravdal i 1965, tegnet av arkitekt Fr. Theodor Olsen.  
De to skolebygningene ligger like ved siden av hverandre, og ble i 2003 slått sammen til en kombinert videregående skole for både yrkesfag og studiespesialiserende fag. Etableringen av Olsvikåsen videregående skole i samme bydel i 2006 har avlastet Laksevåg gymnas slik at elevtallet på studiespesialisering er lavere enn før, og skolen har i senere år fått nye linjer som medier og kommunikasjon og påbygning til generell studiekompetanse.
Zindan

Zindan (زندان) er det persiske ord benyttet for «fengsel» eller «fangehull», og er gått inn som innlånt ord til blant tyrkisk. I russisk journalistikk er det som låneord også tatt i bruk, især i samband med den andre Tsjetsjenia-krigen: Da er зиндан (zindan) mer spesifikt å forstå som underjordiske fanghull, eller hull ned i bakken, for gisler eller krigsfanger.
Laura Derns filmografi

Laura Derns filmografi er en liste som omfatter filmene og TV-seriene som skuespilleren Laura Dern (født 1967) har medvirket i. Dern har blitt nominert til Oscar for beste kvinnelige hovedrolle for Rambling Rose (1991) og Oscar for beste kvinnelige birolle for Wild (2014).
Kristian Kristiansen (1909–1980)

Liv og arbeid

Kristiansen ble født i Tromsø, men flyttet sammen med familien til Hovin i Sør-Trøndelag da han var ni år gammel. Noen år senere flyttet familien til Trondheim. Han hadde ikke videregående utdannelse, men arbeidet blant annet som kontorist, såpefabrikant og vaktmester. Under andre verdenskrig ble han med i motstandbevegelsen, og måtte i 1942 flykte til Sverige. 
Kristiansens første utgivelse i  bokform var barneboken Eggtjuver i fugleberget (1938). Han hadde da allerede produsert en stor mengde noveller blant annet i Arbeidermagasinet, foruten to skuespill. Han utga før flukten til Sverige enda en barnebok foruten tre romaner. Allerede den første romanen for voksne var en historisk roman, men de tidligste romanene og begge skuespillene hadde også et sterkt arbeiderpolitisk innhold.
Etter krigen bodde Kristansen en tid i Sverige. I 1950 flyttet han til Trondheim, hvor han ble boende resten av livet. Her skrev han en serie historiske romaner delvis bygget på faktiske hendelser fra byens historie. 
Kristiansens mest kjente verk, trilogien Adrian Posepilt, Vårherres blindebukk og I den sorte gryte, ble dramatisert av forfatteren for NRK Radioteateret som Adrian Posepilt (1976), Adrian klokker (1978) og Gunilla Adriansdatter (1980).
Kristiansens  bolig Adrianstua ved Ringvebukta eies nå av Trondheim kommune og disponeres av Trøndersk Forfatterlag.
Kreis Leipzig-Land

Byer og kommuner

De viktigstede stedene i kretsen var byene Markkleeberg, Markranstädt, Schkeuditz, Taucha og Zwenkau, såvel som kommunene Böhlitz-Ehrenberg, Borsdorf, Dölzig, Engelsdorf, Gaschwitz, Großlehna, Holzhausen, Kitzen, Liebertwolkwitz, Lindenthal, Lützschena, Miltitz, Panitzsch, Rückmarsdorf og Wiederitzsch.
Autosport

Autosport (ISSN 0269-946X) er et britisk, ukentlig tidsskrift som dekker motorsport. Det utgis hver torsdag av Haymarket Consumer Media. Det ble første gang utgitt av Gregor Grant 25. august 1950, like før Silverstone International Trophy samme år. Tidsskriftet dekker alle motorsportsmesterskap av betydning over hele verden, foruten lokale britiske arrangementer og historisk racing.
I tillegg til magasinet driver utgiverne også et nettsted, autosport.com, som dekker samme temaområde. I 2005 overtok autosport.com det rivaliserende nettstedet AtlasF1, og en kort periode het nettstedet Autosport-Atlas men gikk tilbake til autosport.com i januar 2006.
Samme selskap drifter også en utstilling med motorsport som tema, kalt Autosport International, som finner sted i januar hvert år på National Exhibition Centre i Birmingham. Utstillingen reflekterer magasinets dekning og spenner fra gokart og grasrot-motorsport til GT-biler og Formel 1. Det er Europas største utstilling av sitt slag og de fleste bransjeaktørene er til stede.
Autosport arrangerer også McLaren Autosport BRDC Young Driver Award for unge britiske racerførere. Blant de tidligere vinnerne er David Coulthard og Jenson Button.
Exothyridium

Utseende

Middelsstore, litt brede, skinnende metallisk grønne skarabider.

Levevis

Larvene lever i råtten ved.

Utbredelse

Slekten er utbredt i Sør-Amerika.
Nymphomaniac

Handling

Joe (Gainsbourg) er en kvinne som har påført diagnosen nymphomaniac på seg selv. Da Seligman (Skarsgård) redder henne etter at hun har blitt mishandlet i en bakgate, begynner hun å fortelle ham hele hennes erotiske livshistorie, fra hun ble født til hun rundet 50.
Sølvkroken

Sølvkroken er en norsk produsent og distributør av utstyr til sportsfiske.
Bedriften ble startet i Skien i 1930 av Bjarne Zachariassen, men flyttet i 1954 til nye lokaler på Stoa i Arendal. I dag har bedriften ca. 60 ansatte. I 2009 var nye lokaler på Krøgenes, øst for Arendal, ferdig bygget.

Produkter

Selv om Sølvkroken Spesial nr. 40 er det første produktet fra bedriften, er kanskje Svenskpilken det mest kjente.
Gedenkstätte Berlin-Hohenschönhausen

Historie

Bygningen ble fra 1930-tallet brukt som storkjøkken. Under den sovjetiske okkupasjonen fra 1945 innrettet NKVD en konsentrasjonsleir hvor mer enn 20 000 politiske fanger og andre personer som var uønsket av kommunistene, ble holdt fanget under miserable forhold.
I oktober 1946 ble leiren omdannet til det sentrale varetektsfengselet for NKVD i Tyskland. Fangene ble torturert på forskjellige måter.
I 1951 overtok det nylig grunnlagte Stasi fengselet. Det ble etterhvert utvidet og hadde normalt en kapasitet på ca. 200 fanger. Etterhvert gikk Stasi over fra å hovedsakelig bruke fysisk tortur til å bruke mest psykisk tortur, bl.a. gjennom isolering og usikkerhet. Fangene bestod særlig av «republikkflyktninger» (personer som forsøkte å flykte til det demokratiske vesten) og opposisjonelle.

Oppløsning

Etter kommunistregimets fall i 1989 ble Stasi oppløst, og fengselet ble stengt.

Minnesmerke

Bygningene og anleggene er bevart i original tilstand, og i 1994 ble Gedenkstätte Berlin-Hohenschönhausen opprettet. Museets direktør er historikeren Hubertus Knabe. Tidligere fanger og guider viser besøkende rundt i anlegget.
Japanstormsvale

Underarter og utbredelse

Det er ikke beskrevet noen underarter av japanstormsvale. Utbredelseområdet er det nordlige Indiahavet og det nordvestlige Stillehavet fra Den arabiske halvøyen til Vladivostok.

Kjennetegn

Dette er en liten fugl, 18-21 cm i lengde med en 45-48 cm vingespenn, men større enn havsvale, Hydrobates pelagicus. Japanstormsvalen er hovedsakelig mørk brun i alle fjørdrakter, og har en flagrende flukt, «vandrer» på havoverflaten mens den plukker opp plankton. I motsetning til havsvalen, følger den ikke skip.

Hekking

Japanstormsvaler hekker på øyer i nordvestre Stillehavet utenfor Kina, Japan og Korea. Hekkekoloniene ligger nær havet, reirplasser ligger i steinsprekker og de legger et enslig, hvitt egg. Utenom hekkesesongen lever de til havs, i Indiahavet og Arabiahavet.
Studentsamskipnaden i Tromsø

Studentsamskipnaden i Tromsø (SiTø) var en av Norges studentsamskipnader, og ble etablert 19. januar 1969. SiTø dekket velferdsbehovene til i underkant av 9 000 studenter ved Universitetet i Tromsø – Norges arktiske universitet. Tidligere var samskipnaden en fellesorganisasjon for Universitetet i Tromsø og Høgskolen i Tromsø, men etter sammenslåingen mellom disse i 2009 ble samskipnaden en felles organisasjon for alle studentene i Tromsø.
SiTøs øverste organ var styret bestående av fire studentrepresentanter (inkludert styreleder), to representanter fra Universitetet i Tromsø og to ansatterepresentanter fra studentsamskipnaden.
Studentsamskipnaden i Tromsø eide idrettshallen og treningssenteret kraft, og Studenthuset driv.
Tommy Steine

Bakgrunn

Steine har vært stand up-komiker siden 1994 og debuterte på scenen med sitt første helaftens show som het Tunge baller og Peach Canei. 
Høsten 2001 ble han programleder i talkshowet Senkveld med HC og Tommy på TV 2. Det var her han ble et kjent fjes for folk flest i Norge. Serien gikk i tre sesonger til senhøsten 2003. Før sin TV-opptreden har han vært å høre på radio i Radio 1 og kanalen P3. Senhøsten 2003 begynte han i oppsetningen I blanke messingen, sammen med blant andre Sven Nordin, og høsten 2003 var han aktuell som programleder i Tommys Popshow, en serie som gikk til våren 2004. I 2005 opptrådte han sammen med Jan Werner Danielsen i forestillingen The Show på Edderkoppen i Oslo. Fra 2007 til 2009 var han programleder i det musikalske programmet Allsang på grensen. Sommeren 2010 deltok han i kjendisversjonen av reality-serien 71° nord, kjendisversjonen. I april 2010 tok han en andreplass i finalen i TVNorge-programmet 4-stjerners middag halv åtte. I 2015 startet han sommershowet Sirkus Østfold som foregikk i et sirkustelt i Råde, Østfold.  
Steine er oppvokst på Tveita, Rykkinn, Høvik, Vålerenga og Sætre i Hurum kommune.

Priser

Han ble i 2001 kåret til årets komiker.
Vilhelm Andreas Wexelsen

Wexelsen-plakaten

I 1898 sendte han ut "Instruks angaaende brugen af lappisk og kvænsk som hjælpesprog ved undervisningen i folkeskolen, hvor dette af kirkedepartementet er tilladt i henhold til landsskolelovens § 73, 2 led." Ifølge denne instruksen skulle samiske og kvenske elever bare undervises på norsk. Samisk og kvensk skulle "ikke Bruges i videre udstrækning, end forholdene gjør uomgjængelig fornødent." Denne fornorskingsinstruksen var gjeldende til 1963, og ble etter ministeren kalt "Wexelsen-plakaten".

Biskop og skoledirektør

I 1905 ble han biskop i Trondheim, som biskop foresto han kroningen av kong Haakon og dronning Maud i 1906.
Wexelsen var også skoledirektør i Trondhjems stift fra 1896 til 1898, og og formann for fattiglovkommisjonen av 1896.

Familie

Han var sønn av presten Frederik Wexelsen og far til blant andre revykunstneren Per Kvist og Anna Beate Evang. Han var bestefar til Karl Evang og Wilhelm Evang.
Magne Aarøen

Biografi

Aarøen var utdannet lektor. Han flyttet til Selje, og ble aktiv i politikk for KrF der. Han ble valgt som ordfører i perioden 1981–1983. Han var vara til Stortinget i periodene 1981–1985 og 1993–1997. Midt på 1980-tallet flyttet familien til Gloppen, og slo seg ned på Sandane, hvor Aarøen ble rektor ved Sandane skole. I 2001 ble han innvalgt på Stortinget fra Sogn og Fjordane. Han satt som stortingsrepresentant til han ble sykmeldt og gikk bort etter kamp mot kreft, sommeren 2003. Bare uker før han døde, ble han intervjuet om sykdommen på NRK, og gjorde et sterkt inntrykk på mange med sitt frimodige vitnesbyrd om hva kristentroen betydde for ham og familien i den situasjonen.